paragraph_text: Vijeće za domovinsku sigurnost je vanjsko savjetodavno tijelo Predsjednika Republike Hrvatske ustanovljeno u mandatu hrvatske predsjednice Kolinde Grabar-Kitarović. Bavi se pitanjima iz područja obrane i nacionalne sigurnosti, a njegova uloga i značaj ogledaju se u sudjelovanju prilikom izrade strategije nacionalne sigurnosti te promišljanju i predlaganju daljnjeg razvoja sigurnosno-obavještajnog sustava Republike Hrvatske i Oružanih snaga Republike Hrvatske.